"ಆಲಿಸ್" ರೆವರೆಂಡ್ ಚಾರ್ಲ್ಸ್ ಲುಟ್ವಿಡ್ಜ್‌ ಡಾಡ್ಜ್‌ಸನ್ ಮತ್ತು ರೆವರೆಂಡ್ ರಾಬಿನ್‌ಸನ್ ಡಕ್‌ವರ್ತ್ ಮೂರು ಜನ ಹುಡುಗಿಯರ ಜೊತೆ ಥೇಮ್ಸ್ ನದಿಯಲ್ಲಿ ದೋಣಿ ಹಾಯಿಸಿಕೊಂಡು ಹೋದ ಸರಿಯಾಗಿ ಮೂರು ವರ್ಷದ ನಂತರ ಅಂದರೆ 1865ರಲ್ಲಿ ಬರೆಯಲ್ಪಟ್ಟಿತು.
ಈ ಮೂರು ಹುಡುಗಿಯರು ಹೆಮ್ರಿ ಜಾರ್ಜ್ ಲಿಡೆಲ್ ನ ಮಕ್ಕಳು. ಆತ ಆಕ್ಸ್‌ಫರ್ಡ್ ವಿಶ್ವವಿದ್ಯಾನಿಲಯದ ಉಪಕುಲಪತಿ ಮತ್ತು ಕ್ರೈಸ್ತ ಚರ್ಚ್‌ನ ಮುಖ್ಯಾಧಿಕಾರಿ ಹಾಗೆಯೇ ವೆಸ್ಟ್‌ಮಿನ್ಟರ್ ಶಾಲೆಯ ಮುಖ್ಯಾಧ್ಯಾಪಕನಾಗಿದ್ದ. ಪುಸ್ತಕದ ಹೆಚ್ಚಿನ ಸಾಹಸಗಳು ಆಕ್ಸ್‌ಫರ್ಡ್‌ ಮತ್ತು ಕ್ರೈಸ್ತ ಚರ್ಚ್‌ನಲ್ಲಿನ ಕಟ್ಟಡಗಳು, ಪರಿಸ್ಥಿತಿಗಳು ಮತ್ತು ಅಲ್ಲಿನ ಜನರ ಮೇಲೆ ಆಧರಿಸಿದೆ ಮತ್ತು ಜನರಿಂದ ಪ್ರಭಾವಕ್ಕೊಳಪಟ್ಟಿದೆ. "ಉದಾಹರಣೆಗೆ" , ಕ್ರೈಸ್ತ ಚರ್ಚ್ ನಲ್ಲಿನ ಮುಖ್ಯ ಸಭಾಂಗಣದ ಹಿಂಬಾಗದ ನಿಜವಾದ ಮೆಟ್ಟಿಲುಗಳು ಸಾಂಕೇತಿಕವಾಗಿ "ಮೊಲದ ಬಿಲ"ವನ್ನು ಹೋಲುತ್ತವೆ. ಕೆರೊಲ್‌ರ ತಂದೆ ಸದಸ್ಯರಾಗಿದ್ದ ರಿಫನ್ ಕೆಥೆಡ್ರಲ್ಲಿನಲ್ಲಿ ಕಂಡಂತೆ ಗ್ರಿಫನ್ ಮತ್ತು ಮೊಲದ ಕೆತ್ತನೆ ಕಥೆಗೆ ಸ್ಫೂರ್ತಿಯಾಗಿದ್ದವು ಎಂದು ನಂಬಲಾಗಿದೆ.
ಆಕ್ಸ್‌ಫರ್ಡ್ ಹತ್ತಿರದ ಪೊಲಿ ಬ್ರಿಡ್ಜ್ ನಿಂದ ಪ್ರಯಾಣ ಶುರುವಾಗುತ್ತದೆ ಮತ್ತು ಗಾಡ್ಸ್‌ಟೊವ್ ಹಳ್ಳಿಯಿಂದ 5 ಮೈಲಿ ದೂರದಲ್ಲಿ ಮುಗಿಯುತ್ತದೆ. ಕಾಲ ಕಳೆಯುವುದಕ್ಕಾಗಿ ರೆವರೆಂಡ್ ಡಾಡ್ಜ್‌ಸನ್ ಹುಡುಗಿಯರಿಗೆ ಬೇಸರವಾಗಿರುವ ಮತ್ತು ಸಾಹಸವನ್ನರಸಿ ಹೊರಟಿರುವ ಸಣ್ಣ ಹುಡುಗಿಯ ಕತೆ ಹೇಳುತ್ತಾನೆ.
ಆ ಹುಡುಗಿಯರಿಗೆ ಕತೆ ತುಂಬಾ ಇಷ್ಟವಾಯಿತು, ಮತ್ತು ಆಲಿಸ್ ಲಿಡೆಲ್ ತನ್ನ ಬಗ್ಗೆ ಬರೆಯಲು ಡಾಡ್ಜ್‌ಸನ್‍ಗೆ ಹೇಳಿದಳು. ದೀರ್ಘವಿರಾಮದ ನಂತರ-ಎರಡು ವರ್ಷಗಳ ನಂತರ- ಅಂತಿಮವಾಗಿ ಅವನು "ಆಲಿಸ್‌ ಅಡ್ವೆಂಚರ್ಸ್ ಅಂಡರ್ ಗ್ರೌಂಡ್" ಬರೆದ. 1864 ನವೆಂಬರ್ 26 ರಂದು ಡಾಡ್ಜ್‌ಸನ್ ತನ್ನದೇ ಚಿತ್ರಗಳೊಂದಿಗೆ ಕೈಬರಹದಲ್ಲಿ ಪುಸ್ತಕ ಬರೆದು ಆಲಿಸ್‌ಗೆ ಸಮರ್ಪಿಸಿದ. ಮಾರ್ಟಿನ್ ಗಾರ್ಡನರ್ ಒಳಗೊಂಡಂತೆ ಹಲವರು ಊಹಿಸಿದ ಪ್ರಕಾರ ಮೊದಲ ಆವೃತ್ತಿ ನಾಶಹೊಂದಿದ್ದು ನಂತರ ಡಾಡ್ಜ್‌ಸನ್ ಬಹಳ ವಿಸ್ತಾರವಾದ ಪ್ರತಿಯನ್ನು ಕೈಯಿಂದಲೇ ಮುದ್ರಿಸಿದ, ಆದರೆ ಇದಕ್ಕೆ ಬೆಂಬಲಿಸುವಂತ ಯಾವುದೆ "ಮೊದಲ ನೋಟಕ್ಕೆ ತೋರುವ" ಸಾಕ್ಷಿಗಳಿಲ್ಲ.
ಆದರೆ ಆಲಿಸ್ ತನ್ನ ಪ್ರತಿ ಪಡೆಯುವುದಕ್ಕಿಂತ ಮೊದಲೇ, ಡಾಡ್ಜ್‌ಸನ್ ಪ್ರಕಟಿಸಲು ತಯಾರಿ ನಡೆಸಿದ್ದ ಮತ್ತು 15,500 ಪ್ರಾರಂಭಿಕ ಶಬ್ದಗಳಿಂದ 27,500 ಶಬ್ದಗಳಿಗೆ ವಿಸ್ತರಿಸಿದ. ಇದರಲ್ಲಿ ಮುಖ್ಯವಾಗಿ ಗುರುತಿಸಬಹುದಾದ ಚೆಶೈರ್ ಕ್ಯಾಟ್ ಮತ್ತು ಮ್ಯಾಡ್ ಟಿ-ಪಾರ್ಟಿ ಸೇರಿಸಿದ ಎಪಿಸೋಡ್‌ಗಳು. 1865 ರಲ್ಲಿ "ಲೆವಿಸ್ ಕರೊಲ್"ರಿಂದ ಜಾನ್ ಟೆನ್ನಿಯಲ್ ವಿವರಣೆಯೊಂದಿಗೆ ಡಾಡ್ಜ್‌ಸನ್‌ನ "ಆಲಿಸಸ್ ಅಡ್ವೆಂಚರ್ಸ್ ಇನ್ ವಂಡರ್‌ಲ್ಯಾಂಡ್‌" ಕತೆ ಪ್ರಕಟವಾಯಿತು. ಮೊದಲ 2,000 ಪ್ರತಿ ಮುದ್ರಿತವಾದವುಗಳನ್ನು ಹಿಂಪಡೆಯಲಾಯಿತು ಏಕೆಂದರೆ ಟೆನ್ನಿಯಲ್ ಮುದ್ರಿತ ಗುಣಮಟ್ಟದ ಬಗ್ಗೆ ಆಕ್ಷೇಪಿಸಿದ. ಹೊಸ ಆವೃತ್ತಿ ಅದೇ ವರ್ಷ ಡಿಸೆಂಬರ್‌ನಲ್ಲಿ ಬಿಡುಗಡೆಯಾಯಿತು, , 1866 ರ ದಿನಾಂಕವನ್ನು ಹೊಂದಿದ್ದ ಆ ಪುಸ್ತಕವನ್ನು ತ್ವರಿತವಾಗಿ ಮುದ್ರಿಸಲಾಯಿತು. ಅದರ ಫಲಿತಾಂಶವಾಗಿ, ಮೂಲ ಆವೃತ್ತಿ ಡಾಡ್ಜ್‌ಸನ್‌ನ ಒಪ್ಪಿಗೆಯ ಮೇರೆಗೆ ಆಪ್ಲೆಟಾನ್‌ನ ನೂಯಾರ್ಕ್ ಪಬ್ಲೀಷಿಂಗ್ ಹೌಸ್‌ಗೆ ಮಾರಾಟವಾಯಿತು. ಈ ಆ‍ಯ್‌ಪಲ್‌‌ಟನ್ "ಆಲಿಸ್" ನ ಮುಖಪುಟವು 1866 ಮ್ಯಾಕ್‌ಮಿಲನ್ ಆಲಿಸ್‌ನಂತೆಯೇ ಇತ್ತು. ಆದರೆ ಪುಸ್ತಕದ ಹಾಳೆಗಳನ್ನು ಸೇರಿಸಿ ಹೊಲಿದಿರುವ ಭಾಗದಲ್ಲಿ ಕೆಳಭಾಗದಲ್ಲಿ ಮಾತ್ರ ಪ್ರಕಾಶಕರ ಹೆಸರಿತ್ತು.
ಮುದ್ರಿತ ಪ್ರತಿಗಳು ಶೀಘ್ರವಾಗಿ ಸಂಪೂರ್ಣ ಮಾರಾಟಗೊಂಡಿತು. ಪ್ರಕಟಿತ "ಆಲಿಸ್" ಸಂಚನೆಯುಂಟುಮಾಡಿತು, ಮಕ್ಕಳು ಮತ್ತು ದೊಡ್ಡವರಲ್ಲಿ ಒಂದೆ ರೀತಿಯ ಮೆಚ್ಚಿಗೆ ಪಡೆಯಿತು. ಈ ನಡುವೆ ಮೊದಲು ಅತ್ಯಾಸಕ್ತಿಯಿಂದ ಓದಿದವರು ಕ್ವೀನ್ ವಿಕ್ಟೋರಿಯಾ ಮತ್ತು ಯುವಕನಾದಆಸ್ಕರ್ ವೈಲ್ಡ್. ಈ ಪುಸ್ತಕ ಮುದ್ರಿತವಾಗದೇ ಇರಲು ಸಾಧ್ಯವಿಲ್ಲಾ. "ಆಲಿಸ್‌ ಅಡ್ವೆಂಚರ್ಸ್ ಇನ್ ವಂಡರ್‌ಲ್ಯಾಂಡ್‌" 125 ಭಾಷೆಗಳಿಗೆ ಅನುವಾದಗೊಂಡಿದೆ. ನೂರಕ್ಕಿಂತ ಹೆಚ್ಚಿನ ಆವೃತ್ತಿ ಕಂಡಿದೆ, ಮುಖ್ಯವಾಗಿ ನಾಟಕಗಳು ಮತ್ತು ಸಿನೇಮಾಗಳಲ್ಲಿ ಹಾಗೂ ಅಸಂಖ್ಯಾತ ಇತರೆ ಮಾಧ್ಯಮಗಳಲ್ಲಿ ಅಳವಡಿಸಿಕೊಳ್ಳಲಾಗಿದೆ.
ಸಾಮಾನ್ಯವಾಗಿ "ಆಲಿಸ್‌ ಇನ್ ವಂಡರ್‌ಲ್ಯಾಂಡ್‌" ಶೀರ್ಷಿಕೆ ಪುಸ್ತಕವನ್ನು ಸಂಕ್ಷೇಪಿಸಿ ಉಲ್ಲೇಖಿಸಲಾಗಿದೆ,ಅನೇಕ ರಂಗಭೂಮಿಯಲ್ಲಿ ಪರ್ಯಾಯ ಹೆಸರಿನಿಂದ ಪ್ರಸಿದ್ದಿಯಾಗಿದೆ,ಸಿನೇಮಾ ಮತ್ತು ದೂರದರ್ಶನಗಳಲ್ಲಿ ಕತೆಯನ್ನು ಹಲವಾರು ವರ್ಷಗಳಿಂದ ಅಳವಡಿಸಿಕೊಳ್ಳಲಾಗುತ್ತಿದೆ. ಹಲವಾರು ಮುದ್ರಣಗಳು "ಆಲಿಸ್ ಅಡ್ವೆಂಚರ್ಸ್ ಇನ್ ವಂಡಾರ್ಲ್ಯಾಂಡ್" ಮತ್ತು ಇದರ ಮುಂದುವರಿದ ಭಾಗವಾದ " ಥ್ರೂ ಲುಕ್ಕಿಂಗ್ -ಗ್ಲಾಸ್, ಮತ್ತು, ವಾಟ್ ಆಲಿಸ್ ಫೌಂಡ್ ದೇರ್" ಶೀರ್ಷಿಕೆಯನ್ನು ಒಳಗೊಂಡಿವೆ.

ಅಭಿನಯದ ನೇರ ಪ್ರಸಾರ
ಟೀಕೆಗಳು
ಸಿನಿಮಾದ ಮತ್ತು ದೂರದರ್ಶನದ ರೂಪಾಂತರಗಳು
ಇತಿಹಾಸ